《金州书事寄山中旧友》
唐代·姚合

安康虽好郡，刺史是憨翁。买酒终朝饮，吟诗一室空。

自知为政拙，众亦觉心公。亲事星河在，忧人骨肉同。

簿书岚色里，鼓角水声中。井邑神州接，帆樯海路通。

野亭晴带雾，竹寺夏多风。溉稻长洲白，烧林远岫红。

旧山期已失，芳草思何穷。林下无相笑，男儿五马雄。

作者简介：姚合，陕州硖石人。生卒年均不详，约唐文宗太和中前后在世。以诗名。登元和十一年（公元八一六年）进士第。初授武功主簿，人因称为姚武功。调富平、万年尉。宝历中，（公元八二六年左右）历监察御史，户部员外郎。出任荆、杭二州刺史。后为给事中，陕、虢观察使。与马戴、费冠卿、殷尧藩、张籍游，李频师事之。诗与贾岛齐名，号称“姚、贾”。仕终秘书监。合著有诗集十卷，《新唐书艺文志》及选王维、祖咏等十八人诗，为极玄集一卷，又摭古人诗联，叙其措意，各有体要，撰诗例一卷，（均《唐才子传》）并传于世。